คลังขายพันธบัตร 3หมื่นล.ให้ดอก3%
สบน.เตรียมออกพันธบัตรออมทรัพย์รุ่นที่ 2 วงเงิน 3 หมื่นล้าน ดอกเบี้ย 2.15% กับ 3%
21 เม.ย. 2561

สบน.เตรียมออกพันธบัตรออมทรัพย์รุ่นที่ 2 วงเงิน 3 หมื่นล้าน ดอกเบี้ย 2.15% กับ 3%นายประภาศ คงเอียด ผู้อำนวยการสำนักงานบริหารหนี้สาธารณะ (สบน.) เปิดเผยถึงแผนการออกพันธบัตรออมทรัพย์ของกระทรวงการคลัง ในปีงบประมาณ 2561 ว่า กระทรวงการคลังจะออกพันธบัตรออมทรัพย์รุ่นที่ 2 มีวงเงิน 3 หมื่นล้านบาท รุ่นอายุ 5 ปี อัตราดอกเบี้ยคงที่ 2.15% และ 10 ปี อัตราดอกเบี้ยคงที่ 3.00% แบบไร้ใบตราสาร วงเงินซื้อต่อราย 1,000 บาทขึ้นไป ไม่จำกัดวงเงินซื้อขั้นสูง เริ่มขายตั้งแต่วันที่ 10 พ.ค.-10 ก.ย. 2561ทั้งนี้ เพื่อเป็นการส่งเสริมการออมที่มั่นคงของประชาชน และเป็นทางเลือกในการลงทุนของประชาชนที่ถือพันธบัตรออมทรัพย์ของกระทรวงการคลัง ที่ส่วนหนึ่งจะครบกำหนดอายุในเดือน พ.ค. และ ก.ย. 2561สำหรับช่องทางขายนั้นจะผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ทั้งนี้ ผู้มีสิทธิซื้อ ได้แก่ บุคคลธรรมดาที่ถือสัญชาติไทยหรือมีถิ่นที่อยู่ในไทย สภากาชาดไทย  มูลนิธิ สมาคม วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ในการแสวงหากำไร